বাংলাদেশ সফরে আসছেন না হেলস
তিনটি করে ওয়ানডে ও টি ২০ খেলতে আগামী ২৪ ফেব্রুয়ারি বাংলাদেশ সফরে আসবে ইংল্যান্ড দল। সফর শেষ হবে ১৪ মার্চ। সফরে অ্যালেক্স হেলসকে পাচ্ছে না ওয়ানডে ও টি ২০র বিশ্ব চ্যাম্পিয়নরা। জাতীয় দলের সঙ্গে বাংলাদেশে আসার বদলে পাকিস্তান সুপার লিগে (পিএসএল) খেলার সিদ্ধান্ত নিয়েছেন ৩৪ বছর বয়সি ইংলিশ ওপেনার। পিএসএলের এবারের আসর বসবে ১৩ ফেব্রুয়ারি। চলবে ১৯ মার্চ পর্যন্ত।







পিএসএলে ইসলামাবাদ ইউনাইটেডের হয়ে খেলবেন গত বছর ইংল্যান্ডের টি ২০ বিশ্বকাপ জয়ে বড় ভূমিকা রাখা হেলস। ইসলামাবাদ তাকে দলে টেনেছে এক লাখ ৪৫ হাজার পাউন্ডের লোভনীয় চুক্তিতে। বাংলাদেশে এলে পিএসএলের বেশ কিছু ম্যাচ খেলতে পারবেন না হেলস। কাটা যাবে পারিশ্রমিকের বড় একটা অংশ। বাংলাদেশ সফরে সব ম্যাচ খেললে তিনি পাবেন সাড়ে ২২ হাজার পাউন্ড, যা পিএসএলের পারিশ্রমিকের তুলনায় নগণ্য।




আর্থিক ক্ষতি এড়াতে এমন সিদ্ধান্ত নিয়েছেন হেলস। কেন্দ্রীয় চুক্তির বাইরে থাকায় তার সিদ্ধান্ত মেনে নিয়েছে ইংল্যান্ড ক্রিকেট বোর্ড (ইসিবি)। ওদিকে ইসলামাবাদ জানিয়েছে, এবারের পিএসএলে পুরো সময়ের জন্যই হেলসকে পাচ্ছে তারা।

তিনটি করে ওয়ানডে ও টি ২০ খেলতে আগামী ২৪ ফেব্রুয়ারি বাংলাদেশ সফরে আসবে ইংল্যান্ড দল। সফর শেষ হবে ১৪ মার্চ। সফরে অ্যালেক্স হেলসকে পাচ্ছে না ওয়ানডে ও টি ২০র বিশ্ব চ্যাম্পিয়নরা। জাতীয় দলের সঙ্গে বাংলাদেশে আসার বদলে পাকিস্তান সুপার লিগে (পিএসএল) খেলার সিদ্ধান্ত নিয়েছেন ৩৪ বছর বয়সি ইংলিশ ওপেনার। পিএসএলের এবারের আসর বসবে ১৩ ফেব্রুয়ারি। চলবে ১৯ মার্চ পর্যন্ত।